ডিজিটাল প্রযুক্তির অগ্রযাত্রার সাথে হর্টিকালচারও এগিয়ে চলছে, তা মেলায় আসা ইউফোরবিয়া ক্যাকটাস দেখলেই বোঝা যায়।  দেশি ক্যাকটাসের দেহে খাঁজ কেটে বিদেশি ক্যাকটাসের মাথা লাগিয়ে কালচার পদ্ধতিতে এই ইউফোরবিয়া ক্যাকটাস বানানো হয়। বৃক্ষমেলায় আছে অ্যান্থোরিয়ামশীতপ্রধান দেশের ফুল এবং খুব দামি। নেদারল্যান্ডে এই ফুল পবিত্রতার প্রতীক, তাই কোনো ধর্মীয় কিংবা বিশেষ অনুষ্ঠানে এই ফুল দেয়া হয়। জানা গেল, পাঁচ/ছয় বছর হলো এই ফুল বাংলাদেশে এসেছে। এই ফুলগাছের পাতা লম্বা এবং চ্যাপ্টা। গাছের মাঝখান থেকে লম্বা ডাঁটার মাথায় ত্রিকোণাকৃতির অ্যান্থোরিয়াম ফুল। ফুলের মাঝখানে পরাগদানি, দেখতে ঠিক কলমের মতো। ফুলের রং লাল টকটকে হলেও পরাগধানি হলুদ। বছরে  একবারই ফুল দেয়। আরো আছে থাইল্যান্ড থেকে আসা ভ্রুমিল্যান্ড ফুল, সারা বছরই ফোটে। দেখতে আনারসের পাতার মতো, তবে রং লাল। 